rejauldu/bengali-wikipedia huggingface dataset:
অসোলা (ইংরেজি:Asola), ভারতের দিল্লি জাতীয় রাজধানী অঞ্চলের দক্ষিণ জেলার একটি শহর ।   জনসংখ্যার উপাত্ত  ভারতের ২০০১ সালের আদমশুমারি অনুসারে অসোলা শহরের জনসংখ্যা হল ৫০০২ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৬৬%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে অসোলা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির শহর ও নগর
ফিলিস্তিনি নারীরা অন্যান্য আরব রাষ্ট্রগুলোর তুলনায় অনেক স্বাধীন, তারা রাস্তা ঘাটে স্বাধীনভাবে চলাফেরা করা সহ অনেক চাকরি করারও সুযোগ পায়, এছাড়া তারা অনেক ক্রীড়াকর্মেও অংশ নেওয়ার সুযোগ পায়।Hasso, Frances S. Resistance, Repression, and Gender Politics in Occupied Palestine and Jordan (Syracuse University Press 2005). ফিলিস্তিনের প্রতিবেশী দেশ হচ্ছে ইসরায়েল যেটি একটি ইহুদী সংখ্যাগরিষ্ঠ রাষ্ট্র এবং এই রাষ্ট্রের সঙ্গে ফিলিস্তিনের বৈরিতা রয়েছে সেই ১৯৪৮ সালে থেকে, ইসরায়েল ফিলিস্তিনে সামরিক হামলা চালায় আর ফিলিস্তিনের অনেক নারী তাতে মার খায়। ফিলিস্তিনের জাতীয় নেতা ইয়াসির আরাফাত তার দেশের নারীদের জন্য শুরু থেকেই শিক্ষামূলক এবং প্রগতিবাদী ব্যবস্থা করে আসছিলেন এবং ফিলিস্তিনি নারীরা যেন ইহুদী নারীদের মতোই শিক্ষাদীক্ষাসহ জীবনের সব দিক দিয়ে এগিয়ে যায় সে ব্যবস্থা তিনি ১৯৭০-এর দশক থেকে ১৯৯০-এর দশক পর্যন্ত বিভিন্ন সংস্কারমূলক ক্রিয়া সম্পন্ন করেন।Palestinian women 'suffer doubly', BBC News, March 31, 2005 ফিলিস্তিনের সমাজের নিজস্ব সংস্কৃতি আছে, আর তা হলো ফিলিস্তিনি-আরবীয় সংস্কৃতি, এই সংস্কৃতি অনুযায়ী ফিলিস্তিনি নারী অনেক আগে থেকেই পুরুষদের সঙ্গে কাঁধে কাঁধ মিলিয়ে কৃষি কাজ করে, স্বামী মারা গেলে সংসারের হাল ধরে কৃষি কাজ করেই, তবে আধুনিক যুগে শিক্ষিত ফিলিস্তিনি নারীরা অন্যভাবে সংসারের হাল ধরতে শিখে গেছে, তারা আয়ত্ত করেছে আরো নতুন নতুন পন্থা। ফিলিস্তিনের সমাজে নারীদের বোরকা পরা বাধ্যতামূলক নয় যদিও সব নারীই কর্মক্ষেত্রে প্যান্ট-শার্ট পরে মাথায় হিজাব পরে থাকেন মুসলিম পরিচয়ের জন্য, উদাহরণস্বরূপ ফিলিস্তিন জাতীয় মহিলা ফুটবল দলের প্রায় সব সদস্য এমনটাই করেন।  ফিলিস্তিনি নারীরা বিয়ে করতে গেলে অবশ্যই পরিবারের অনুমতি নিয়ে বিয়ে করেন তবে প্রেম করে বিয়ে করার রীতি রয়েছে যেকোন তরুণীর কোন তরুণকে পছন্দ হলেও সেটা ঐ তরুণীর পরিবারকে অবশ্যই জানাতে হবে। ফিলিস্তিনি সংস্কৃতি এবং ঐতিহ্য অনুযায়ী সব নারীকেই রান্না করা শিখতে হয়।Manasra, Najah. Palestinian Women: Between Tradition and Revolution আরও দেখুন ফিলিস্তিনি লেখিকাদের তালিকা  তথ্যসূত্র  বিষয়শ্রেণী:দেশ অনুযায়ী নারী
পুঁইছড়ি বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।   আয়তন  পুঁইছড়ি ইউনিয়নের আয়তন ১০,৮১২ একর (৪৩.৭৬ বর্গ কিলোমিটার)। আয়তনের দিক থেকে এটি বাঁশখালী উপজেলার সবচেয়ে বড় ইউনিয়ন।   জনসংখ্যার উপাত্ত  ২০১১ সালের আদমশুমারি অনুযায়ী পুঁইছড়ি ইউনিয়নের মোট জনসংখ্যা ৩৪,২২৪ জন। এর মধ্যে পুরুষ ১৭,৩৯৯ জন এবং মহিলা ১৬,৮২৫ জন। মোট পরিবার ৬,৮৪৯টি।   অবস্থান ও সীমানা  বাঁশখালী উপজেলার দক্ষিণাংশে পুঁইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৯ কিলোমিটার। এ ইউনিয়নের পশ্চিমে ছনুয়া ইউনিয়ন ও শেখেরখীল ইউনিয়ন, উত্তরে চাম্বল ইউনিয়ন, পূর্বে লোহাগাড়া উপজেলার চুনতি ইউনিয়ন এবং দক্ষিণে কক্সবাজার জেলার চকরিয়া উপজেলার হারবাং ইউনিয়ন ও পেকুয়া উপজেলার টৈটং ইউনিয়ন অবস্থিত।   প্রশাসনিক কাঠামো  পুঁইছড়ি ইউনিয়ন বাঁশখালী উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:  মধ্যম পুঁইছড়ি  দক্ষিণ পুঁইছড়ি  পশ্চিম পুঁইছড়ি  পূর্ব পুঁইছড়ি  জঙ্গল পুঁইছড়ি  দক্ষিণ নাপোড়া  জঙ্গল নাপোড়া  পশ্চিম নাপোড়া   শিক্ষা ব্যবস্থা  ২০১১ সালের আদমশুমারি অনুযায়ী পুঁইছড়ি ইউনিয়নের সাক্ষরতার হার ৩৬.১%। এ ইউনিয়নে ১টি সরকারি কলেজ, ১টি ফাজিল মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  মাস্টার নজির আহমেদ সরকারি কলেজ  মাদ্রাসা  পুঁইছড়ি ইসলামিয়া ফাজিল মাদ্রাসা  দক্ষিণ পুঁইছড়ি মদিনাতুল উলুম মোহাম্মদিয়া দাখিল মাদ্রাসা  মাধ্যমিক বিদ্যালয়  পুঁইছড়ি ইজ্জতিয়া আদর্শ উচ্চ বিদ্যালয়  প্রাথমিক বিদ্যালয়  উত্তর নাপোড়া সরকারি প্রাথমিক বিদ্যালয়  জঙ্গল নাপোড়া সরকারি প্রাথমিক বিদ্যালয়  দক্ষিণ নাপোড়া সরকারি প্রাথমিক বিদ্যালয়  পুঁইছড়ি ইজ্জতিয়া সরকারি প্রাথমিক বিদ্যালয়  পুঁইছড়ি কাদেরিয়া সরকারি প্রাথমিক বিদ্যালয়  পুঁইছড়ি ছোবহানিয়া সরকারি প্রাথমিক বিদ্যালয়  পুঁইছড়ি মাকছুদা খাতুন সরকারি প্রাথমিক বিদ্যালয়  পুঁইছড়ি সুলতানিয়া সরকারি প্রাথমিক বিদ্যালয়  পুঁইছড়ি হাফেজিয়া সরকারি প্রাথমিক বিদ্যালয়  পূর্ব পুঁইছড়ি সরকারি প্রাথমিক বিদ্যালয়   যোগাযোগ ব্যবস্থা  পুঁইছড়ি ইউনিয়নে যোগাযোগের প্রধান সড়ক বাঁশখালী-পেকুয়া সড়ক। সব ধরনের যানবাহনে যোগাযোগ করা যায়।   খাল ও নদী  পুঁইছড়ি ইউনিয়নের পশ্চিম সীমান্ত দিয়ে বয়ে চলেছে জলকদর খাল।   দর্শনীয় স্থান  পুঁইছড়ি ইউনিয়নের দর্শনীয় স্থানগুলোর মধ্যে রয়েছে:  পুঁইছড়ি লেক  পুঁইছড়ি জমিদার বাড়ী ও দীঘি  পশ্চিম পুইঁছড়ি আরবশাহ জমিদার বাড়ি    জনপ্রতিনিধি   বর্তমান চেয়ারম্যান: কুদ্দুস রহমান   আরও দেখুন   বাঁশখালী উপজেলা  বাঁশখালী থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:বাঁশখালী উপজেলার ইউনিয়ন
__TOC__  ২৭ এপ্রিল ২০২২  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  মূল অ্যাকাউন্ট আত্ম-প্রচারণা ও স্প্যামিংয়ের কারণে বৈশ্বিকভাবে অবরুদ্ধ। দ্বিতীয় অ্যাকাউন্ট খুলে একই কাজ করছে। প্রথম অ্যাকাউন্টের আপলোড করা ছবি দ্বিতীয় অ্যাকাউন্টের আলাপ পাতায় নিবন্ধ লিখেছে। — ইয়াহিয়া (আলাপ • অবদান) - ১৮:৩২, ২৭ এপ্রিল ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  ব্যবহারকারী পরীক্ষণে নিশ্চিতকৃত। প্রথম একাউন্টটি বৈশ্বিকভাবে অবরুদ্ধ হওয়ায় দ্বিতীয় একাউন্টকে বাধা দেওয়া হলো। রিয়াজ (আলাপ) ২০:৪০, ১৩ মে ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
ভাইকিংস হিস্ট্রি চ্যানেলের জন্য মাইকেল হার্স্টের রচিত ও নির্মিত একটি ঐতিহাসিক নাট্যধর্মী টেলিভিশন ধারাবাহিক। এটি প্রখ্যাত কিংবদন্তি নর্স বীর এবং ইংল্যান্ড ও ফ্রান্সের জন্য কুখ্যাত ভাইকিং র‍্যাগনার লদব্রোকের বীরত্বগাথা। ধারাবাহিকটির প্রথম মৌসুম ২০১৩ সালের ৩রা মার্চ কানাডায় প্রথম প্রচারিত হয় এবং নয় পর্বের ধারাবাহিকটির প্রথম মৌসুম ২০১৩ সালের ২৮শে এপ্রিল সমাপ্ত হয়। ধারাবাহিকটি শুরু হয় ভাইকিং যুগের শুরু থেকে, যা ৭৯৩ সালে লিন্ডিসফার্ন লুটের মধ্য দিয়ে চিহ্নিত করা হয়।  কুশীলব  প্রধান  ট্র্যাভিস ফিমেল - র‍্যাগনার লদব্রোক, ভাইকিংস কৃষক ও যোদ্ধা, যিনি অনাবিষ্কৃত ইংল্যান্ডের ধনসম্পদ লুট করতে চান  ক্যাথরিন উইনিক - ল্যাগার্থা, র‍্যাগনারের স্ত্রী ও নারী যোদ্ধা  ক্লাইভ স্ট্যান্ডেন - রলো, র‍্যাগনারের ভাই ও সতীর্থ যোদ্ধা  জেসালিন গিলিসিগ - সিগি, আর্ল হ্যারাল্ডসনের স্ত্রী  গুস্তাফ স্কার্সগার্ড - ফ্লোকি, র‍্যাগনারের বন্ধু ও জাহাজ নির্মাতা  গ্যাব্রিয়েল বায়ার্ন - আর্ল হ্যারাল্ডসন, কাটেগাটের আর্ল  জর্জ ব্ল্যাগডেন - অ্যাথেলস্টান, র‍্যাগনারের প্রথম ইংল্যান্ড লুটে ধৃত অ্যাংলো-স্যাক্সন সন্ন্যাসী  ডোনাল লগ - হরিক, ডেনমার্কের রাজা  অ্যালিসা সাদারল্যান্ড - আসলগ, র‍্যাগনারের প্রেমিকা ও ভালকিরি ব্রাইনহিল্ড্রের কন্যা  পর্ব  তথ্যসূত্র  বহিঃসংযোগ      বিষয়শ্রেণী:২০১৩-এ শুরু হওয়া আইরিশ টেলিভিশন ধারাবাহিক বিষয়শ্রেণী:২০১৩-এর আইরিশ টেলিভিশন মৌসুম বিষয়শ্রেণী:২০১৩-এ শুরু হওয়া কানাডীয় টেলিভিশন ধারাবাহিক বিষয়শ্রেণী:২০১৩-এর কানাডীয় টেলিভিশন মৌসুম
থাম্ব|"একটি আইরিশ সম্পত্তি"। ১৮৭৭ সালে ভ্যানিটি ফেয়ারে প্রকাশিত স্পাই দ্বারা ক্যারিকেচার। টমাস টেলর, হেডফোর্ট কেপি পিসি (আই) এর ৩য় মার্কেস (১ নভেম্বর ১৮২২ – ২২ জুলাই ১৮৯৪) একজন আইরিশ পিয়ার ছিলেন, ১৮২৯ সাল পর্যন্ত লর্ড কেনলিস এবং ১৮২৯ থেকে ১৮৭০ পর্যন্ত আর্ল অফ বেক্টিভ ছিলেন।  তিনি ১৮৪৪ সালে মিথের উচ্চ শেরিফ, ১৮৪৬ সালে ক্যাভানের এবং ১৮৫৩ সালে ওয়েস্টমোরল্যান্ডের উচ্চ শেরিফ ছিলেন। ১৮৫২ থেকে ১৮৫৩ সাল পর্যন্ত, তিনি আয়ারল্যান্ডের লর্ড লেফটেন্যান্টের স্টেট স্টুয়ার্ড ছিলেন। ১৮৫৪ সালে, বেক্টিভ তার শ্বশুরকে ওয়েস্টমোরল্যান্ডের সংসদ সদস্য হিসাবে স্থলাভিষিক্ত হন, একজন রক্ষণশীল হিসাবে বসেছিলেন।  তিনি ১৮৭০ সালে হেডফোর্টের মার্কেস হিসেবে তার পিতার স্থলাভিষিক্ত হন। তিনি যুক্তরাজ্যের পিরেজে তার পিতার ব্যারন কেনলিসের উপাধিও উত্তরাধিকার সূত্রে পেয়েছিলেন এবং তাই হাউস অফ লর্ডসে একটি আসন লাভ করেন; তার ছেলে থমাস ওয়েস্টমোরল্যান্ডের জন্য হাউস অফ কমন্সে তার স্থলাভিষিক্ত হন।  তিনি একজন আইরিশ ফ্রিম্যাসন ছিলেন, যিনি লজ নং ২৪৪ (কেলস, আয়ারল্যান্ড) এ দীক্ষিত হয়েছিলেন এবং ১৮৮৮ সাল থেকে ১৮৯৪ সালে ভার্জিনিয়া, কাউন্টি ক্যাভানে তাঁর মৃত্যু এবং সমাধি পর্যন্ত মেথের প্রাদেশিক গ্র্যান্ড মাস্টার হিসাবে দায়িত্ব পালন করেছিলেন।See 'A brief history of the Provincial Grand Lodge of Meath', at the official website  of that organisation. তিনি একজন ইংরেজ ফ্রিম্যাসনও ছিলেন এবং বেশ কয়েকটি মেসোনিক অর্ডারের অন্তর্ভুক্ত ছিলেন। বিশেষ করে, তিনি ১৮৬৬ থেকে ১৮৭৪ সাল পর্যন্ত কনস্ট্যান্টাইনের রেড ক্রসের মেসোনিক এবং সামরিক আদেশের গ্র্যান্ড সার্বভৌম (অর্ডার প্রধান) হিসেবে দায়িত্ব পালন করেন।Report of Proceedings of the Grand Imperial Council, 2013. Published by Lewis Masonic (Ian Allan Publishing Ltd), 2013. . Page 180.  তিনি আয়ারল্যান্ড এবং গ্রেট ব্রিটেনে প্রায় 43,000 একর জমি জুড়ে উল্লেখযোগ্য জমির মালিক ছিলেন।    তথ্যসূত্র   বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:আয়ারল্যান্ডের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৯৪-এ মৃত্যু বিষয়শ্রেণী:১৮২২-এ জন্ম বিষয়শ্রেণী:টেলর পরিবার
সানা আমিন শেখ একজন ভারতীয় অভিনেত্রী এবং রেডিও শিল্পী, যিনি মূলত হিন্দি টেলিভিশন অনুষ্ঠান এবং চলচ্চিত্রে অভিনয় করেন।  সানা কেয়া মস্ত হ্যায় লাইফ ধারাবাহিকে ঋতু শাহের চরিত্রে অভিনয়ের মাধ্যমে অভিনয় জগতে প্রবেশ করেন। তিনি ৩০টিরও বেশি টেলিভিশন ধারাবাহিকে অভিনয় করেছেন এবং নিজেকে সবচেয়ে জনপ্রিয় টেলিভিশন তারকাদের মধ্যে প্রতিষ্ঠিত করেছেন। সানা জিত জায়েঙ্গে হাম, গুস্তাখ দিল, মিলিয়ন ডলার গার্ল, ভুতু (প্রথম মরসুম), কৃষ্ণদাসী, পারফেক্ট  ইত্যাদি বিবিধ ধারাবাহিকে প্রধান ভূমিকায় অথবা গুরুত্বপূর্ন ভূমিকায় অভিনয় করেছেন। তিনি কুছ রং পেয়ার কে অ্যায়সে ভি ধারাবাহিকের তৃতীয় মরসুমে একটি নেতিবাচক চরিত্রে অভিনয় করেছিলেন। এছাড়াও তিনি তেরে শেহর মে, মন কি আওয়াজ প্রতিজ্ঞা ইত্যাদি বিভিন্ন ধারাবাহিকে নেতিবাচক বা সহায়ক ভূমিকায় অভিনয় করেছেন। আমিন সিংহাম চলচ্চিত্রে অঞ্জলি ভোঁসলে চরিত্রে অভিনয়ের মাধ্যমে বলিউডের চলচ্চিত্র জগতে প্রবেশ করেন। এছাড়াও তিনি টেবিল নং ২১, আইল্যান্ড সিটি এবং বামফাড় ইত্যাদি চলচ্চিত্র প্রকল্পে সহ-অভিনেত্রী হিসেবে অভিনয় করেছেন।   জীবনের প্রথমার্ধ  সানা মুম্বাইয়ের অধিবাসী। তার প্রপিতামহ আশরাফ খান গুজরাটি নাট্য জগতের একজন অভিনেতা এবং গায়ক ছিলেন এবং চলচ্চিত্র নির্মাতা মেহবুব খানের রোটি ছবিতে কথক চরিত্রে অভিনয় করেছিলেন।   ব্যক্তিগত জীবন  তিনি ২০১৬ থেকে ২০২২ সাল পর্যন্ত টেলিভিশন পরিচালক আইজাজ শেখের সাথে বিবাহ বন্ধনে আবদ্ধ ছিলেন।    চলচ্চিত্র তালিকা    টেলিভিশন  বছরশিরোনামভূমিকামন্তব্য১৯৯৪জুনুনবৈশালী১৯৯৫হসরতেঁসাভিশিশু অভিনেত্রী২০০৯–২০১০ক্যা মস্ত হ্যায় লাইফঋতু শাহপ্যারালাল লিড২০০৯–২০১০জিত জায়েঙ্গে হমসুমনপ্রধান চরিত্র২০১০মেরা নাম করেগী রোশনরীতপ্রধান চরিত্র২০১১মন কি আওয়াজ প্রতিজ্ঞাগঙ্গাসহায়ক চরিত্র২০১২–২০১৩শশুরাল সিমার কানয়নাপ্রতিপক্ষ২০১৩–২০১৪গুস্তাখ দিললাজওয়ান্তি "লাজ্জো" ভারতদ্বাজপ্রধান চরিত্র২০১৫ভাঙবররেশমি পান্ডেএপিসোডিক প্রধান চরিত্রকোড রেড তালাশআরোহি পাতিলএপিসোডিক প্রধান চরিত্রমিলিয়ন ডলার গার্লঅবন্তি বানসালপ্রধান চরিত্রপেয়ার তুনে কেয়া কিয়ামানালিএপিসোডিক চরিত্রতেরে শহর মেঁকঙ্গনা এবং কনিকা গুপ্তাদ্বৈত চরিত্র / প্রতিপক্ষ২০১৬কৃষ্ণদাসীআরাধ্যাপ্রধান চরিত্রকমেডি নাইটস লাইভনিজেইঅতিথি উপস্থিতিকমেডি নাইটস বাচাও২০১৭, ২০১৮নামকরনমিতালি শর্মাবর্ধিত ক্যামিও চরিত্র২০১৭–২০১৮ভুতু সিজন ১শুচি শর্মাপ্রধান চরিত্র২০১৮লাল ইশকমঞ্জরীএপিসোডিক প্রধান চরিত্রকৌন হ্যায়?যামিনীএপিসোডিক প্রধান চরিত্র২০১৯পারফেক্ট পতিবিদিতা রাজাওয়াত / বিদিতা পুষ্কর রাঠোরপ্রধান চরিত্র২০১৯নজরভাস্মিকা / উর্বশীপ্রতিপক্ষ২০২১ক্রাইম অ্যালার্টমধুপ্রধান চরিত্র২০২১কুছ রং প্যায়ার কে অ্যায়সে ভি ৩সঞ্জনা অরোরাপ্রতিপক্ষ নেতিবাচক চরিত্র২০২৪–বর্তমানইউনাইটেড স্টেট অফ গুজরাটসংস্কৃতি "কে"প্রধান চরিত্র   ওয়েব সিরিজ  + বছর শিরোনাম ভূমিকা মন্তব্য ২০২৩ স্ক্যাম ২০০৩ নাফিসা তেলগি সনিলিভ সিরিজ   চলচ্চিত্র  বছর শিরোনাম ভূমিকা মন্তব্য রেফারেন্স ২০১১ সিংঘাম অঞ্জলি ভোঁসলে চলচ্চিত্রে অভিষেক ২০১৩ টেবিল নং ২১ নীতি ২০১৫ আইসল্যান্ড সিটি বৈদেহী ২০২০ বামফাদ ওয়ালিয়া জি৫  ২০২১ ম্যায় মুলায়ম সিং যাদব মালতী মুলায়ম সিং যাদব    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:হিন্দি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
সমাধান (সংস্কৃত: समाधानम्) হল সংস্কৃত বিশেষ্য যা সমাধা (समाधा) শব্দ থেকে উদ্ভূত এবং এর অর্থ হল – একত্র করা, একত্রিত করা, আত্মার প্রকৃত প্রকৃতির উপর বিমূর্ত চিন্তায় মনকে স্থির করা, একতা, একাগ্রতা বা নিরাকার ধ্যান, প্রতিশ্রুতি, অভিপ্রায়, স্থিরতা, সংযম, মানসিক শান্তি, সম্পূর্ণ একাগ্রতা, সন্দেহ দূর করা বা পূর্বপক্ষে উত্তর দেওয়া, সম্মত হওয়া বা প্রতিশ্রুতি দেওয়া, একটি অগ্রণী ঘটনা, বিবৃতির ন্যায্যতা, প্রমাণ, মিলন বা আগ্রহ।  বিবরণ সমাধান হল মনের একক-বিন্দু (চিত্তিকাগ্রত); এটি মনের অবস্থা যা একজনের দৃষ্টিতে একক লক্ষ্য থাকে যা মন ও ইন্দ্রিয়ের নিয়ন্ত্রণ, জাগতিক সাধনা থেকে প্রত্যাহার, জীবন-যন্ত্রণা সহ্য করা এবং ধর্মগ্রন্থ ও গুরুর নির্দেশে বিশ্বাস।  মহাভারতে (২৭৮:৬), সমাধানকে ধ্যানের শোষণ বা মনের এমন অবস্থা হিসাবে ব্যাখ্যা করা হয়েছে যেখানে একজনের আর পৃথিবীর প্রতি কোন অনুরাগ নেই। ব্রহ্ম উপলব্ধি এটি ব্রহ্ম (সাধনা চতুষ্টয়) উপলব্ধির জন্য চারটি অনুশীলনের মধ্যে একটি যা চেতনার শক্তিকে মোক্ষ (মুক্তি) এর দিকে পরিচালিত করে এবং সিদ্ধি বা বিভূতি এর দিকে নয়।  তাঁর বিবেকচূড়ামণিতে (শ্লোকা ২৬), শঙ্কর ব্যাখ্যা করেছেন যে:  সর্বদা শুদ্ধ (নির্গুণ) ব্রহ্মে (সমস্ত সীমাবদ্ধতা থেকে মুক্ত) বুদ্ধির নিখুঁত প্রতিষ্ঠাকে সমাধান বলা হয়, মনের প্রবৃত্তি নয় (ইচ্ছায় বিপথগামী হওয়ার জন্য মনকে মুক্ত লাগাম না দেওয়া)।  ছয়টি গুণা সমাধান, যা মানসিক একাগ্রতা বিকাশ করে, সেই ছয়টি গুণের মধ্যে একটি যা সত্যের সন্ধানকারীর বিকাশের আশা করা হয় যাতে সমস্ত স্বার্থপরতা থেকে বিচ্ছিন্নতার মনোভাব গড়ে তোলা যায়; এটি একক বিন্দুতে মনকে ধরে রাখার ক্ষমতা বিকাশ করে। এই যোগ্যতা অর্জনের জন্য মনকে পর্যাপ্তভাবে প্রশিক্ষিত করা প্রয়োজন, এবং অন্য পাঁচটি গুণ- সম, দম,  উপ্রতি, তিতিক্ষা ও শ্রদ্ধার সমন্বয়ে অর্জিত হয়। শঙ্কর এটিকে শান্ত ও প্রশান্তি অবস্থা হিসেবে সংজ্ঞায়িত করেছেন যা মন যখন লাভ করে তখন এটি নিখুঁত আদর্শের ধারণায় অবিরতভাবে আনন্দ করার জন্য প্রশিক্ষিত হয়, একবারে সর্বজনীন ও সর্বশক্তিমান।  তথ্যসূত্র  বিষয়শ্রেণী:ভারতীয় দার্শনিক ধারণা বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:বেদান্ত বিষয়শ্রেণী:হিন্দু দার্শনিক ধারণা
টিভি জাগৃতি হলো একটি ত্রিনিদাদ ও টোবাগো ভিত্তিক  হিন্দুধর্মীয় টেলিভিশন চ্যানেল , যা সেন্ট্রাল ব্রডকাস্টিং সার্ভিসেস লিমিটেড দ্বারা পরিচালিত হয় । টিভি চ্যানেলটির মালিক সনাতন ধর্ম মহাসভা ।   আরো দেখুন    ত্রিনিদাদ ও টোবাগোতে হিন্দুধর্ম  সনাতন ধর্ম মহাসভা   তথ্যসূত্র   বিষয়শ্রেণী:হিন্দু টেলিভিশন বিষয়শ্রেণী:ত্রিনিদাদ ও টোবাগোতে হিন্দুধর্ম বিষয়শ্রেণী:ত্রিনিদাদ ও টোবাগোতে টেলিভিশন স্টেশন বিষয়শ্রেণী:ধর্মীয় টেলিভিশন স্টেশন বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন
জ্যাকলিন উইলিয়ামস (জন্ম ৪ মার্চ ১৯৭৬) একজন জামাইকার ক্রিকেট আম্পায়ার। ২০১৫ আইসিসি মহিলা ওয়ার্ল্ড টি-টোয়েন্টি কোয়ালিফায়ার টুর্নামেন্টে প্রথম তিনি একজন আম্পায়ার হয়ে দাঁড়িয়েছিলেন। ২০১৬ সালে, ওয়েস্ট ইন্ডিজের ঘরোয়া ৫০ ওভারের প্রতিযোগিতায় তিনি প্রথম মহিলা আম্পায়ার হয়েছিলেন, যখন তিনি ২০১৫–১৬ আঞ্চলিক সুপার ৫০ টুর্নামেন্টে ত্রিনিদাদ ও টোবাগো এবং আইসিসি আমেরিকার মধ্যকার একমাত্র অন-ফিল্ড আম্পায়ার ছিলেন।  জার্সিতে ২০১৬ আইসিসি বিশ্ব ক্রিকেট লীগ পঞ্চম বিভাগ প্রতিযোগিতায়, ২২ শে মে ওমান ও নাইজেরিয়ার মধ্যকার ম্যাচ চলাকালীন তিনি তৃতীয় আম্পায়ার ছিলেন। তার সহকর্মী সু রেডফার্ন মাঠের অন্যতম আম্পায়ার ছিলেন। অর্থাৎ প্রথমবারের মতো আইসিসি টুর্নামেন্টে দুই মহিলা আম্পায়ার পুরুষদের ম্যাচে দায়িত্ব পালন করেছিলেন।  অক্টোবরে ২০১৬ সালে তিনি আইসিসি ওয়ার্ল্ড ক্রিকেট লীগ চতুর্থ বিভাগ প্রতিযোগিতায় ম্যাচে পরিচালনার জন্য আটজন আম্পায়ারের একজন হিসাবে নির্বাচিত হয়েছিলেন। ২০১৭ সালের জানুয়ারিতে, তিনি ২০১৭ মহিলা ক্রিকেট বিশ্বকাপের বাছাইপর্ব প্রতিযোগিতার ম্যাচগুলোতে আইসিসির নির্ধারিত চারজন মহিলা আম্পায়ারের একজন ছিলেন। অক্টোবরে ২০১৮, তিনি ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য নির্বাচিত ১২জন অন-ফিল্ড আম্পায়ারের মধ্যে তার নামও ছিল। ২০১৯ সালের মে মাসে আন্তর্জাতিক ক্রিকেট কাউন্সিল তাকে আম্পায়ারদের আইসিসি ডেভেলপমেন্ট প্যানেলে আটজন মহিলার মধ্যে সেও একজন ছিল।  তিনি তার প্রথম টি-টোয়েন্টি আন্তর্জাতিক (টি২০আই) ম্যাচে, কানাডা এবং কেম্যান দ্বীপপুঞ্জের মধ্যে ২০১৮-১৯ আইসিসি টি-টোয়েন্টি বিশ্বকাপ আমেরিকান বাছাইপর্বের টুর্নামেন্টের আঞ্চলিক ফাইনালে আম্পায়ার হিসাবে কাজ করেন। একই মাসের পরে, স্কটল্যান্ডে আইসিসি মহিলা ওয়ার্ল্ড টি-টোয়েন্টি বাছাইপর্বের টুর্নামেন্টে ম্যাচগুলিতে আম্পায়ারের দায়িত্ব নেওয়ার জন্য মনোনীত আম্পায়ার হিসাবে তার নাম ঘোষণা করা হয়েছিল।    আরো দেখুন    টি-টোয়েন্টি আন্তর্জাতিক ক্রিকেট আম্পায়ারদের তালিকা   তথ্যসূত্র    বহিঃসংযোগ     বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:জামাইকার ক্রিকেট আম্পায়ার বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:নারী ক্রিকেট আম্পায়ার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেট আম্পায়ার
ধুরবে () হলো নেপালের চিতওয়ান জাতীয় উদ্যানের একটি বন্য পুরুষ হাতি যা ২০০৯ থেকে ২০১২ সাল পর্যন্ত চার বছরের ব্যবধানে ১৬টি হত্যা করে এবং ৫০ টিরও বেশি ঘরবাড়ি ধ্বংস করে। ২০১৩ সালে হাতিটির সাথে যোগাযোগ বিচ্ছিন্ন হয়ে যায় কিন্তু পরবর্তীতে এটি সময়ে সময়ে পুনরায় আবির্ভূত হয়।  হাতিটির নামকরণ করা হয়েছে একজন সৈনিকের নামে যাকে এটি হত্যা করেছিল।   প্রাথমিক আক্রমণের পর, হাতিটির গতিবিধি ট্র্যাক করার জন্য রেডিও-কলার লাগানো হয়েছিল, কিন্তু কয়েক সপ্তাহ পরে রেডিওটি কাজ করা বন্ধ করে দেয়। ২০১২ সালে যখন হাতিটি আরও বেশি লোককে হত্যা করে, তখন কর্মকর্তারা এটিকে পাগল হাতি হিসাবে ঘোষণা করেন এবং এটিকে শিকার করে হত্যা করার সিদ্ধান্ত নেন। নেপাল সেনাবাহিনী এবং চিতওয়ান জাতীয় উদ্যানের ৯৩ জন সৈন্য হাতিটিকে হত্যা করার জন্য একত্রিত হয়েছিল কিন্তু তারা এটিকে খুঁজে পেতে পারেনি।  পরে, কর্মকর্তারা দাবি করেন যে ধুরবে আহত হয়েছিল কিন্তু পালিয়ে গিয়ে বেঁচে গিয়েছিল।   ধুরবে এরপর ২০১৮ সালে আবির্ভূত হয়। এটি তীর্থমানকালিতে অবস্থিত চিতওয়ান জাতীয় উদ্যানের সেনা পোস্টে প্রবেশ করে এবং একটি স্ত্রী হাতি তার সাথে নিয়ে যায়। একই সময়ে, ধুরবে পরশ গজ নামে একটি পুরুষ হাতিকে আক্রমণ করে আহত করে। ২০২০ সালে, ধুরবেকে আবার রেডিও কলার করা হয় তার গতিবিধি ট্র্যাক করার জন্য।  ২০২১ সালের এপ্রিলে, ধুরবে গন্ডার গণনারত একটি জরিপ দলকে আক্রমণ করে। এতে কোনও গুরুতর হতাহতের ঘটনা ঘটেনি, তবে জরিপ ব্যাহত হয়।  ২০২১ সালের অক্টোবরে, সে আবার আবির্ভূত হয় এবং তার সাথে একটি স্ত্রী হাতি ছিল। "Dhurbe spotted in Chitwan National Park". Retrieved 27 October 2021. ২০২৩ সালের ডিসেম্বরে, চিতওয়ান জাতীয় উদ্যানে, তৃতীয়বারের মতো তার কলারে একটি রেডিও ট্রান্সমিটার স্থাপন করা হয়।   ২০২৪ সালের জানুয়ারিতে, ধুরবে আবারও চিতওয়ান জাতীয় উদ্যানের কাছে স্থানীয় বাড়িগুলিতে আতঙ্ক ছড়াচ্ছে বলে জানা গেছে।  ২০২৫ সালের সেপ্টেম্বরে, হাতিটি আবার স্থানীয় বাড়িঘর ভেঙে দেয়। যদিও কোনও মানুষের হতাহতের খবর পাওয়া যায়নি, এই ঘটনার ফলে উল্লেখযোগ্য সম্পত্তির ক্ষতি হয় এবং এই অঞ্চলে মানুষ-বন্যপ্রাণী সংঘাত নিয়ে নতুন করে উদ্বেগ তৈরি হয়।    জনপ্রিয় সংস্কৃতি  থাম্ব|ধুরবে ধুরবে হাতি নেপালি গণমাধ্যমে ব্যাপকভাবে স্বীকৃত ব্যক্তিত্ব হয়ে উঠেছে। স্থানীয় সংবাদপত্র এবং টেলিভিশন চ্যানেলগুলি ২০১০ সালের গোড়ার দিক থেকে বারবার এর কার্যকলাপ সম্পর্কে প্রতিবেদন করেছে, প্রায়শই এটিকে মানুষ-বন্যপ্রাণী সহাবস্থানের চ্যালেঞ্জের হুমকি এবং প্রতীক উভয়ই হিসাবে চিত্রিত করেছে।  স্থানীয় লোককাহিনী এবং কথোপকথনে হাতিকে একটি কুখ্যাত চরিত্র হিসাবেও উল্লেখ করা হয়েছে, যা এটিকে আধুনিক নেপালের সবচেয়ে কুখ্যাত বন্য হাতিদের মধ্যে একটি করে তুলেছে।   ২০১৪ সালে নেপালের দক্ষিণাঞ্চলীয় সমভূমিতে হাতি এবং তাদের মাহুতদের উপর ভিত্তি করে একটি তথ্যচিত্র "মাহুত - দ্য গ্রেট এলিফ্যান্ট ওয়াক ইন নেপাল" মুক্তি পায়। ছবিটিতে ধুরবেকে বিশেষভাবে দেখানো হয়নি, তবে এটি হাতির সাংস্কৃতিক গুরুত্ব এবং এই অঞ্চলে হাতি পালনের ঐতিহ্য তুলে ধরে, যা ধুরবের গল্পের বৃহত্তর মানব-হাতির সম্পর্কের প্রেক্ষাপট তুলে ধরে।    আরো দেখুন    পৃথক হাতির তালিকা   তথ্যসূত্র   বিষয়শ্রেণী:স্বতন্ত্র এশীয় হাতি বিষয়শ্রেণী:'প্রজাতি' মাইক্রোবিন্যাসের সাথে নিবন্ধসমূহ
অ্যামি করজাইন একজন আমেরিকান কথাসাহিত্যিক, নন-ফিকশন লেখক এবং কবি। তার প্রথম বই ছিল পরিবারের জন্য আয়ারল্যান্ডে ক্যাডোগান ভ্রমণ নির্দেশিকা যেখানে তিনি আইরিশ লোককাহিনীর উপর ভিত্তি করে লেখা গল্পগুলি অন্তর্ভুক্ত করেছিলেন। এর পরে, ওয়াটকিন্স পাবলিশিং তাকে 'দ্য সিক্রেট লাইফ অফ দ্য ইউনিভার্স: দ্য কোয়েস্ট ফর দ্য সোল অফ সায়েন্স'-এর জন্য কমিশন দেয়।Review article about The Secret Life of the Universe    প্রাথমিক জীবন এবং শিক্ষা  পৌরাণিক কাহিনী, রূপকথার গল্প, সঙ্গীত এবং কবিতা অ্যামি করজাইনকে শুরু থেকেই মুগ্ধ করেছিল। তিনি তার যৌবনের বেশিরভাগ সময় কবিতা এবং প্লেলেট লিখেছেন এবং স্থানীয় থিয়েটারে কাজ করেছিলেন।  তিনি অস্টিনের ইউনিভার্সিটি অফ টেক্সাস থেকে ইংরেজি সাহিত্যে বিএ এবং লন্ডনের অ্যান্টিওক ইউনিভার্সিটির ব্রিটিশ স্টাডিজ সেন্টার থেকে ক্রিয়েটিভ রাইটিংয়ে এমএ সম্পন্ন করেন।   তিনি নিউ ইয়র্কের ওয়াল্ডর্ফ ইনস্টিটিউট ফর টিচার ট্রেনিং এবং লন্ডনের ওয়েবার-ডগলাস একাডেমি অফ ড্রামাটিক আর্ট-এ অংশগ্রহণ করেন।Amy Corzine author website   কর্মজীবন  মার্কিন যুক্তরাষ্ট্রে কর্মজীবনের প্রথম দিকে, তিনি পেশাগতভাবে লেখা ও সম্পাদনা শুরু করেন। অবশেষে, তিনি একটি স্বাধীন প্রাথমিক বিদ্যালয়ে শিক্ষক হওয়ার জন্য লন্ডনে যান। তিনি তার তত্ত্বাবধানে থাকা শিশুদের কল্পনা এবং স্থিতিস্থাপকতাকে লালন করার সময় তার গল্প বলার দক্ষতা বিকাশের পরিকল্পনা করেছিলেন। তারপরে তিনি যুক্তরাজ্যে বেশ কয়েকটি চাকরির জন্য চলে যান।Official author website তিনি একজন জনসংযোগ নির্বাহী এবং লেখার পরামর্শদাতা হিসাবে কাজ করেছেন।  ক্যাডোগান গাইডস তাকে আয়ারল্যান্ডের জন্য একটি ভ্রমণ নির্দেশিকা লেখার জন্য কমিশন দিয়েছিল, যেখানে তিনি আইরিশ লোককাহিনী এবং পৌরাণিক কাহিনী এবং শিক্ষার অভিজ্ঞতা সম্পর্কে তার জ্ঞান ঢেলে দিয়েছিলেন। এটির জন্য তিনি দেশের প্রতিটি কাউন্টি অন্বেষণ করেছিলেন।  বিজ্ঞান যেভাবে বিশ্বের সমস্যার উত্তরের জন্য চেতনা অধ্যয়ন এবং ধ্যানের দিকে ঝুঁকছে তা নিয়ে ওয়াটকিন্স বুকস তাকে একটি বই লিখতে বলে। বইটি স্বাস্থ্য, শিক্ষা এবং আমাদের পরিবেশের বিষয়ে মানবতা যে ইতিবাচক জিনিসগুলি করছে তার অন্বেষণ এবং একটি নির্দেশিকা হয়ে উঠেছে।  তিনি কবিতার বইগুলিতে সম্পাদনা ও অবদান রেখেছেন এবং অন্যদের বই পর্যালোচনা করেছেন - যার মধ্যে 'এ পোয়েটস লাভ গান টু নেচার' উল্লেখ্য। তিনি অনিচ্ছুক পাঠকদের জন্য একটি গ্রাফিক উপন্যাস হিসাবে প্রকাশের জন্য একটি ক্লাসিক উপন্যাসের পুনর্নির্মাণের অভিজ্ঞতা সম্পর্কে লিখেছেন।   বই   ভ্রমণ সাহায্যকারী বই       গ্রাফিক উপন্যাস     প্রকৃত তথ্যভিত্তিক সাহিত্য      তথ্যসূত্র    সূত্র    বহিঃসংযোগ    ওয়েবসাইট  বিষয়শ্রেণী:২১শ শতাব্দীর মার্কিন নারী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
নূরুল ইসলাম মঞ্জুর (জন্ম: ২৬ মে ১৯৩৬, মৃত্যু: ২৬ মে ২০২০) বাংলাদেশ আওয়ামী লীগের প্রাক্তন রাজনীতিবিদ, মুক্তিযোদ্ধা এবং শেখ মুজিবুর রহমানের মন্ত্রিসভায় সাবেক যোগাযোগ প্রতিমন্ত্রী। পরে তিনি বাংলাদেশ জাতীয়তাবাদী দলে যোগ দিয়ে সংসদ সদস্য হয়েছিলেন।   জন্ম ও প্রাথমিক জীবন  নূরুল ইসলাম মঞ্জুর ২৬ মে ১৯৩৬ সালে পিরোজপুর জেলায় জন্মগ্রহণ করেন।   রাজনৈতিক ও কর্মজীবন  মনজুর ১৯৭৩ সালে বাকেরগঞ্জ-৮ থেকে বাংলাদেশ আওয়ামী লীগের প্রার্থী হিসাবে বাংলাদেশের প্রথম সংসদের সদস্য নির্বাচিত হন। তিনি শেখ মুজিবুর রহমানের চতুর্থ মন্ত্রিসভায় যোগাযোগ প্রতিমন্ত্রী হিসাবে দায়িত্ব পালন করেছিলেন।  ২১ জুলাই ১৯৭৫ সালে শেখ মুজিবুর রহমান তাকে পদ থেকে বরখাস্ত করেন। মার্কিন দূতাবাস ঢাকার সূত্রে খবর, তৎকালীন বন্যা নিয়ন্ত্রণ ও পানি উন্নয়ন মন্ত্রী ও রাষ্ট্রপতি শেখ মুজিবুর রহমানের শ্যালক আবদুর রব সেরনিয়াবাতের সাথে বিরোধের কারণে তাকে অপসারণ করা হয়। তাদের দু'জনের জেলা বরিশাল জেলা কেন্দ্রিক প্রভাব বিস্তারকে কেন্দ্র করে দ্বন্দ্ব ছিল। শেখ মুজিবুর রহমানকে হত্যার পর তিনি মোশতাক আহমেদ সরকারে রেলপথ ও যোগাযোগ প্রতিমন্ত্রী হিসাবে যোগ দিয়েছিলেন।   তিনি ফেব্রুয়ারি ১৯৯৬ সালে ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পিরোজপুর-২ আসন থেকে সংসদ সদস্য নির্বাচিত হয়ে ছিলেন।  মনজুরকে ১৯৯৯ সালে কে এম ওবায়দুর রহমান এবং শাহ মোয়াজ্জেম হোসেনের সাথে বাংলাদেশ আওয়ামী লীগ সরকার জেল হত্যা মামলায় গ্রেপ্তার করেছিল। তাদের গ্রেপ্তারের প্রতিবাদ করে বাংলাদেশ জাতীয়তাবাদী দলের ১০৯ সংসদ সদস্যগণ।  ২০০৪ সালে বাংলাদেশ জাতীয়তাবাদী দল ক্ষমতায় থাকাকালীন আদালত তাদেকে এ অভিযোগ থেকে খালাস করে দেয়।   তিনি ২০০১ সালে অষ্টম ও ২০০৮ সালের নবম জাতীয় সংসদ নির্বাচনে বিএনপির প্রার্থী হয়ে পিরোজপুর-২ থেকে পরাজিত হয়েছিলেন।   মৃত্যু  নুরুল ইসলাম মনজুর ২৫ মে ২০২০ সালে ঢাকার এভার কেয়ার হাসপাতালে মৃত্যুবরণ করেন।   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:পিরোজপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য বিষয়শ্রেণী:মোশতাক আহমেদের মন্ত্রিসভার সদস্য বিষয়শ্রেণী:২০২০-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ